टॉप 4 में सिर्फ लड़कियां, इशिता किशोर टॉपर, 933 स्टूडेंट्स का हुआ सिलेक्शन
UPSC Civil Services Result 2023: Toppers List and Merit Rank Holders संघ लोक सेवा आयोग (UPSC) ने यूपीएससी सिविल सेवा परीक्षा का रिजल्ट जारी कर दिया है। उम्मीदवार अपना रिजल्ट ऑफिशियल वेबसाइट upsc.gov.in पर चेक कर सकते हैं।
संघ लोक सेवा आयोग (UPSC) ने सिविल सेवा परीक्षा का रिजल्ट जारी कर दिया है। इसे UPSC की ऑफिशियल वेबसाइट upsc.gov.in पर चेक कर सकते हैं। इस परीक्षा में टॉप 4 में लड़कियां ही रहीं। इशिता किशोर ने एग्जाम टॉप किया है।
दूसरे नंबर पर गरिमा लोहिया, तीसरे स्थान पर उमा हरति एन और चौथे पर स्मृति मिश्रा रहीं। इनके मार्क्स रिजल्ट की घोषणा के लगभग 15 दिन बाद जारी किए जाएंगे।
फाइनल रिजल्‍ट में कुल 933 कैंडिडेट्स का सिलेक्शन हुआ है। इनमें से 345 कैंडिडेट्स सामान्य, 99 EWS, 263 OBC, 154 SC और 72 ST कैटेगरी से हैं। 178 कैंडिडेट्स की रिजर्व लिस्‍ट भी तैयार की गई है। IAS पदों पर चयन के लिए 180 कैंडिडेट्स शॉर्टलिस्‍ट हुए हैं।
सिलेक्ट हुए टॉप 10 उम्मीदवारों की लिस्ट
1. इशिता किशोर
2. गरिमा लोहिया
3. उमा हरति एन
4. स्मृति मिश्रा
5. मयूर हजारिका
6. गहना नव्या जेम्स
7. वसीम अहमद
8. अनिरुद्ध यादव
9. कनिका गोयल
10. राहुल श्रीवास्तव
1011 पदों के लिए निकली भर्ती
UPSC ने 03 चरणों में सिविल सेवा 2022 के उम्मीदवारों के पर्सनल इंटरव्यू किए थे, जिसका तीसरा और फाइनल फेज 18 मई 2023 को समाप्त हुआ था। UPSC द्वारा घोषित सिविल सेवा मेन 2022 रिजल्ट के अनुसार, सिविल सेवा प्रारंभिक और मुख्य परीक्षा में सफल होने वाले लगभग 2,529 उम्मीदवारों को इंटरव्यू के लिए बुलाया गया था। UPSC ने सिविल सर्विस सेवा परीक्षा 2022 के तहत IAS, IPS सहित 1011 पदों पर भर्ती निकाली है।
ऐसे चेक करें रिजल्ट 
UPSC में सेकेंड टॉपर कैसे बनी बक्सर की गरिमा, पिता चाहते थे बेटी IAS बने, उनके गुजरने के बाद मां ने पूरा कराया सपना
UPSC-2022 के रिजल्ट में बक्सर की बेटी गरिमा लोहिया ने देश भर में दूसरा स्थान प्राप्त किया है। गरिमा ने दैनिक भास्कर से खास बातचीत की। उन्होंने बताया कि पिता चाहते थे कि बेटी IAS बनें, लेकिन 2015 में उनका निधन हो गया। पिता के न रहने के बाद यह सपना टूट जाता, लेकिन मेरी मां ने हार नहीं मानी। आज मेरी सफलता मेरी मां की वजह से मिली है। पढ़ें पूरी खबर...